|  |  |  |  |
| --- | --- | --- | --- |
| Nr. Crt. | Intrebare | | Raspuns |
| 1 | Este nevoie de efectuarea anchetelor sociale și pentru beneficiarii suplimentului de energie electrică, având în vedere contextul epidemiologic actual?    Deoarece, in proporție de 95% dintre beneficiari optează pentru acest supliment iar tendința de depunere a dosarelor pentru încălzirea locuinței și pentru suplimentele de energie este in creștere semnificativă | | Potrivit legii (art. 14), primarul stabilește dreptul la ajutor pentru încălzire pe bază de cerere/declarație pe propria răspundere și documente doveditoare, având posibilitatea verificării informațiilor  solicitând informaţii altor instituţii/autorităţi sau, după caz, pe baza anchetei sociale efectuate de serviciul public de asistenţă socială.  Doar în cazul solicitării ajutorului pentru energie electrică, anchetele sociale se efectuează obligatoriu.  Aceleași reguli se aplică și în cazul suplimentului.  Nu pot fi beneficiari de supliment dacă nu îndeplinesc aceleași condiții ca și în cazul ajutorului pentru încălzire. Prin urmare, verificarea se efectuează o singură dată și numai în cazul în care nu există înregistrări cu privire la solicitant și, obligatoriu în cazul energiei electrice dar doar pentru încalzire. |
| 2 | Am întâlnit foarte des această situație: soțul/soția văduvă dorește să beneficieze de ajutor la încălzire, este co-proprietar, dar facturile la gaz metan și energie electrică sunt pe soțul decedat. Ar fi o posibilitate să acordăm acest ajutor fără a trimite bătrânii la Suceava (reședința de județ) pentru a obține noi contracte pe numele soțului supraviețuitor? Suntem și în stare de alertă – cu restricțiile aferente | | Soția supraviețuitoare poate beneficia. Potrivit legii, titular al ajutorului – poate fi, după caz: proprietarul locuinţei, **succesorul de drept al acestuia**, persoana care a înstrăinat locuinţa în baza unui contract cu clauză de întreţinere sau cu rezerva dreptului de abitaţie/uzufruct, titularul contractului de închiriere, comodat, concesiune al acesteia ori alt membru de familie major şi împuternicit |
| 3 | Cum procedam cu membrii familiei care sunt plecati in strainatate, pe care familia nu i-a declarat pe cererea de ajutor de incalzire | | În acest caz trebuie verificată situația. Daca membrii plecați în străinătate realizează venituri acestea trebuie luate în calcul la stabilirea dreptului. |
| 4 | Daca o persoana se incalzeste cu lemne, solicita si supliment la energie (prepara mancare la aragaz cu butelie, nu are soba cu plita, doar soba de incalzit, ce fel de suplimente primeste?) energie si lemne sau doar energie | | Această persoană va primi supliment pentru combustibili solizi/petrolieri pentru prepararea hranei, încălzire apă și supliment pentru energie electrică pentru iluminatul locuinței. |
| 5 | În cazul beneficiarilor Legii nr.416/2001, fără acte de proprietate sau cu acte olografe, neînregistrate la Primărie, care este baza legală prin care pot fi beneficiarii Legii nr.226/2021 și a HG nr.1073/2021? | | Pot beneficia pe baza înregistrării în Registrul agricol și a anchetei sociale. |
| 6 | Referitor la bunurile care conduc la excluderea acordării beneficiilor de asistență socială , cum pot fi verificate aceste bunuri, dacă se află pe raza altor localități/județe? | | Aceste bunuri ar trebui să se regăsească în declarația pe propria răspundere. Verificarea ar putea fi efectuată prin PATRIMVEN |
| 7 | Anchetele sociale sunt obligatorii din 6 in 6 luni la orice formă de ajutor de încălzire | | Da. Articolul 33 din lege specifică faptul că ”În vederea urmăririi respectării condiţiilor de acordare a dreptului la ajutor pentru încălzire şi la suplimentul pentru energie, primarii dispun efectuarea de anchete sociale la interval de 6 luni sau ori de câte ori este nevoie.” |
| 8 | În situatia in care titularii de Venit Minim Garantat nu au acte de proprietate pe locuinta, acestia pot beneficia in baza anchetelor sociale efectuate de catre serviciul de asistenta sociala de ajutor de incalzire si de supliment | | Pot beneficia pe baza înregistrării în Registrul agricol și a anchetei sociale |
| 9 | Avand in vedere ca toti locuitorii orașului Sulina fiind considerati consumatori vulnerabili datorită izolarii beneficiază deja de o reducere de 50% la consumul de curent electric, cei care se incalzesc electric mai pot beneficia suplimentar si de prevederile 226 privind curentul electric sau doar de ajutorul ptr incalzirea cu lemne (cum am interpretat noi situația)..? Dacă da va aducem la cunoștință ca se pot incadra ca si venit peste 2000 de proprietari ? | | Potrivit legii, ajutorul pentru încălzire se acordă numai familiilor şi/sau persoanelor singure care nu beneficiază de alte forme de sprijin pentru încălzirea locuinţei acordate în baza contractelor de muncă sau a legislaţiei specifice ramurilor economice.  Nu pot să fie aplicate 2 măsuri cu același scop și din același buget.  Este necesar să avem în vedere modul în care aceste prevederi au fost applicate anterior. |
| 10 | Persoana care nu a dezbătut succesiunea ( după părinți) poate beneficia de ajutorul pentru încălzire? | | Succesorul de drept poate beneficia de ajutor  Potrivit legii, titular al ajutorului – poate fi, după caz: proprietarul locuinţei, **succesorul de drept al acestuia**, persoana care a înstrăinat locuinţa în baza unui contract cu clauză de întreţinere sau cu rezerva dreptului de abitaţie/uzufruct, titularul contractului de închiriere, comodat, concesiune al acesteia ori alt membru de familie major şi împuternicit |
| 11 | Poate beneficia de ajutorul de încălzire a locuinței, familia care are plecat în străinătate un membru, pentru acesta nefăcându-se dovada veniturilor realizate? Dacă poate beneficia se ia în calcul persoana plecată în străinătate? | | În acest caz trebuie verificată situația. Daca membrii plecați în străinătate realizează venituri acestea trebuie luate în calcul la stabilirea dreptului.  Persoane care absentează poate să nu fie luată în calcul la stabilirea membrilor de familie, însă este necesară efectuarea anchetei. |
| 12 | In lege, art. 33, alin 8 se precizeaza faptul ca in urma anchetei sociale se pot constata situatii ce conduc la modificarea, suspendarea sau incetarea dreptului, fara sa se precizeze nici in lege nici in norme care sunt situatiile care determina suspendarea dreptului? | | Este adevărat ca nu se detaliază. Una dintre situații ar fi aceea că există o sesizare și este necesară verificarea situației. (art. 14 alin.(6) din lege) |
| 13 | Copiii cu părinți plecați în străinătate și lăsați în grija bunicilor fără acte doveditoare pot fi luați sau nu în considerare pentru ajutorul de încălzire a locuinței | | Da, se po lua în calcul.  Potrivit legii familia este definite ca fiind soţul, soţia, precum şi alte persoane, indiferent dacă între acestea există sau nu relaţii de rudenie, care au acelaşi domiciliu ori reşedinţă şi/sau care locuiesc şi gospodăresc împreună ori, după caz, sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.    În această situație este de verificat dacă s-a încalcat art. 104 din Legea nr.272/2004 și dacă s-a aplicat proceura prevăzută de HG nr.691/2015 |
|  | **Beneficiari** | **Plăți efectuate (lei)** |
| **AUGUST 2022** | **0** | **0** |
|  | **Beneficiari** | **Plăți efectuate (lei)** |
| **AUGUST 2022** | **14.988** | **38.764.049** |